
ГРУПИ ПО ДЕЙНОСТ 4. „Допълнителни обучения за обща подкрепа за достъп и трайно приобщаване в училищното образование“ за учебната 2025/2026 година:


· [bookmark: _Hlk195099212]Допълнително обучение по Български език и литература в начален етап:

1. „Аз чета и пиша“ – I клас, с ръководител Нели Андреева
      Цели и задачи: 
Овладяване на техниките за четене – сричкуване, четене на думи, изречения и текст.
Графично и правилно оформяне на букви, думи, изречения и диктовки.
Разпознаване на гласни и съгласни звукове и разделяне на думите на срички.
Разграничаване на езиковите единици: дума и изречение, определяне границите на изречението и усвояване на правилата за главна буква и точка.
Четене и разбиране на кратки приказки, разкази и стихотворения, отговор на въпроси към съдържанието им.
Усвояване на нови думи и правилната им употреба в речта и умения за фонетичен и морфемен анализ.
Формиране на умения за общуване и култура на речта.

      Очаквани резултати: Повишаване нивото на грамотност и нивото на езиковата компетентност на учениците. Разширяване на езиковите умения на учениците. Разширяване на езиковите умения – разграничава звук и буква, разграничава гласни и съгласни звукове, прави звуков анализ на дума и правилно конструира изречение, умее да пише четливо и оформя графически правилно буквите и свързването между тях, пише правилно думите и обособява правилно началото и края на изречението, пише правилно собствени имена и преписва правилно кратък текст, пише под диктовка, изречения и текст.


2. „Развиваме езикови умения“ – II клас, с ръководител Петя Жилева 
      Цел: Учениците да усвоят основни езикови умения и правописни знания, придобити в обучението по български език във втори клас. Да развият умения за правилно писане чрез диктовка и практически езикови задачи. Да формират умения за прилагане на правописни правила в познати и нови езикови ситуации. Да развият езикова култура и умения за точно и смислово правилно изразяване. Да се проследи индивидуалният напредък и пропуски, с цел да се подкрепи навреме. Да се повиши увереността на учениците при писмена и устна езикова изява. Да развият внимание, самоконтрол и отговорност при изпълнение на езикови задачи.

      Очаквани резултати: В края на обучението по посочените теми, ученикът прилага правилно основни правила. Разпознава и използва правилно съществителни, прилагателни имена и глаголи. Пише текст, като спазва изучените правописни и пунктуационни норми. Съставя граматически правилни изречения, като разширява и обогатява речта си. Открива и поправя допуснати правописни грешки в кратък текст. Съставя такъв по опорни думи и зададена тема. Работи самостоятелно и съсредоточено, следвайки инструкции. Показва напредък спрямо началното си равнище, съобразно целите на програмата „Успех за теб“.

· Допълнително обучение по Български език и литература в прогимназиален етап:

1. „Функционална грамотност за VI клас“, с ръководител Илия Митрев

      Цел: Да преодолеят обучителни затруднения по български език и литература на ученици, чийто майчин език е различен от българския и се повиши мотивацията им за учене. Да се формират умения у учениците да прилагат знанията и уменията си в разнообразни познавателни ситуации.

      Очаквани резултати: Функционално грамотният ученик да придобие знания, умения за прилагане на тези знания, да прояви самостоятелност при решаването на задачи с познавателна насоченост, да бъде комуникативен и диалогичен с всички участници в ученическия колектив, част от който е и самият той. Да се развие езиковата култура на учениците чрез практически упражнения и де се формира читателски интерес.

